**PODACI I UPUTE ZA PROVEDBU NATJEČAJA ZA PRIJAM U SLUŽBU - UPRAVNI ODJEL ZA PROSTORNO UREĐENJE, IMOVINSKOPRAVNE POSLOVE, KOMUNALNI SUSTAV I ZAŠTITU OKOLIŠA**

U Narodnim novinama br. 10/2023 dana 27. siječnja 2023. godine objavljen je natječaj za prijam u službu na neodređeno u Grad Trilj, Upravni odjel za prostorno uređenje, imovinskopravne poslove, komunalni sustav i zaštitu okoliša na mjesto Savjetnik za prostorno uređenje (1 izvršitelj m/ž).

Posljednji dan za predaju prijava na natječaj pošti (preporučenom poštanskom pošiljkom) ili izravno na protokol grada je **06. veljače 2023. god**.

**I. SAVJETNIK ZA PROSTORNO UREĐENJE** – 1 izvršitelj na neodređeno vrijeme.

**1. Opis poslova:**

- Vodi postupak utvrđivanja i donošenja prostorno-planske dokumentacije grada,

- priprema dokumentaciju potrebnu za izradu izvješća o stanju u prostoru i vodi dokumentaciju o prostoru,

- vodi službenu evidenciju o postupku izrade i donošenja prostorno-planske dokumentacije, --- sudjeluje u obavljanju poslova vezanih uz strateško planiranje,

- prati ostvarenje dokumenata prostornog uređenja,

- sudjeluje u izradi prijedloga akata iz nadležnosti Upravnog odjela,

- obavlja i druge poslove po nalogu pročelnika.

**2. Podaci o plaći:** Sukladno ODLUCI o koeficijentima za obračun plaće službenika i namještenika gradske uprave Grada Trilja (KLASA: 021-02/17-01/6 , URBROJ: 2175-05-01-17-01) Bruto plaću namještenika čini umnožak koeficijenta složenosti poslova radnog mjesta ( 2,80 ) i osnovice za izračun plaće.

**3. Način obavljanja prethodne provjere znanja i sposobnosti kandidata** obavlja se putem

pisanog testiranja i intervjuom.

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja.

Za svaki dio provjere kandidatima se dodjeljuje određeni broj bodova od 1 do 10.

Intervju se provodi samo s kandidatima koji su ostvarili najmanje 50% bodova na pisanom testiranju iz svakog dijela provjere znanja i sposobnosti kandidata.

**4. Pravni izvori za pripremanje kandidata za prethodnu provjeru znanja i sposobnosti**

1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13, 37/15-ispr., 123/17, 98/19 i 144/20),
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 – Uredba i 112/19),
3. Zakon o općem upravnom postupku („Narodne novine“, broj 47/09),
4. Uredba o uredskom poslovanju („Narodne novine“, broj 07/09),
5. Zakon o gradnji („Narodne novine“, broj: 153/13, 20/17, 39/19, 125/19),
6. Zakon o prostornom uređenju („Narodne novine“, broj 153/13, 65/17, 114/18, 39/19, 98/19),
7. Zakon o postupanju s nezakonito izgrađenim zgradama („Narodne novine“, broj 86/12, 143/13, 65/17, 14/19) i
8. Pravilnik o jednostavnim i drugim građevinama i radovima („Narodne novine“, broj 112/17, 34/18, 36/19, 98/19, 31/20).

 9. Statut Grada Trilja („Službeni Glasnik Grada Trilja“ br. 03/09, 01/13, 02/18 i 01/21**)
 dostupan na linku:** [**https://trilj.hr/statut-grada-trilja/**](https://trilj.hr/statut-grada-trilja/)

POVJERENSTVO ZA PROVEDBU NATJEČAJA